

PATVIRTINTA                                	                                                                            Telšių rajono savivaldybės administracijos                                           direktoriaus 2024 m. kovo 20 d. įsakymu Nr. A1-331









TELŠIŲ RAJONO SAVIVALDYBĖS VARTOTOJŲ PATENKINIMAS VIEŠOSIOMIS / ADMINISTRACINĖMIS PASLAUGOMIS
TYRIMO ATASKAITA

















Užsakovas 
Telšių rajono savivaldybės administracija


Rengėjas
UAB „Vadybos pokyčių konsultavimas“







Vilnius, 2023 m.




Šioje ataskaitoje pristatomas Telšių rajono gyventojų apklausos tyrimas, atliktas 2023 m. rugsėjo – spalio mėn. Tyrimas vykdytas pagal 2014–2020 m. ES fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ priemonę „Paslaugų ir asmenų aptarnavimo kokybės gerinimas savivaldybėse“ Nr. 10.1.3-ESFA-R-920, kurios tikslas – padidinti visuomenės pasitenkinimą savivaldybių viešojo valdymo institucijų teikiamoms paslaugomis ir asmenų aptarnavimu, savivaldybėse įgyvendinant paslaugų teikimo ir asmenų aptarnavimo kokybei gerinti skirtas priemones. 
Tyrimo, paskirtis – nustatyti vartotojų pasitenkinimą teikiamomis viešosiomis socialinėmis paslaugomis Telšių rajono savivaldybėje. Gyventojų apklausa organizuota ir atlikta vadovaujantis Viešųjų paslaugų vartotojų patenkinimo indekso apskaičiavimo metodika, patvirtinta Lietuvos Respublikos vidaus reikalų ministro 2009 m. birželio 30 d. įsakymu Nr. 1V-339 „Dėl Viešųjų paslaugų vartotojų patenkinimo indekso apskaičiavimo metodikos patvirtinimo“ (Žin., 2009, Nr. 81-3391). Metodikos taikymo tikslas – siekiant tobulinti savivaldybės įstaigų veiklą ir skatinti į vartotoją orientuotą požiūrį, ištirti vartotojų patenkinimą teikiamomis viešosiomis švietimo paslaugomis, apskaičiuoti viešųjų švietimo paslaugų vartotojų patenkinimo indeksą ir nustatyti tobulintinas įstaigų veiklos sritis, lemiančias aukštesnį vartotojų patenkinimą. 
Tyrimo rezultatai parodė, kad Telšių rajono socialines paslaugas teikiančių įstaigų teikiamų paslaugų ir asmenų aptarnavimo kokybės pasitenkinimo teikiamomis paslaugomis indeksas siekia – 78,2 procentus. 















Trumpas tyrimo aprašymas
Tyrimas vykdomas pagal	2014–2020 m. ES fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ priemonę „Paslaugų ir asmenų aptarnavimo kokybės gerinimas savivaldybėse“ Nr. 10.1.3-ESFA-R-920. 
Tyrimo objektas	Vartotojų pasitenkinimas teikiamomis viešosiomis paslaugomis.
Tyrimo tikslas	Nustatyti pasitenkinimą teikiamomis viešosiomis socialinėmis savivaldybės administracijos paslaugomis 
Tyrimo uždaviniai	– Apklausti viešąsias socialines pasaugas gaunančius asmenis bei besikreipiančius į seniūnijas ir savivaldybės administraciją.	– Apskaičiuoti šių paslaugų vartotojų pasitenkinimo indeksą. 	– Nustatyti tobulintinas institucijų ar įstaigų veiklos sritis, lemiančias aukštesnį vartotojų pasitenkinimą.
Tyrimo tikslinė grupė	Telšių rajono savivaldybės gyventojai.
Tyrimo imtis	285 respondentai 
Imties paklaida	5 proc.
Tyrimo metodai	Anoniminis anketavimas 	- apklausa pildyta elektroninių anketų pagalba, docs.google.com. 
Tyrimo vykdymo laikotarpis	2023 m. rugsėjo – spalio mėn.


VPI APSKAIČIAVIMO METODIKA
VPI apskaičiuotas vadovaujantis Viešųjų paslaugų vartotojų patenkinimo Indekso apskaičiavimo metodika, patvirtinta Lietuvos Respublikos vidaus reikalų ministro 2009 m. birželio 30 d. įsakymu Nr. 1V – 399 „Dėl Viešųjų paslaugų vartotojų patenkinimo indekso apskaičiavimo metodikos patvirtinimo“ (Žin., 2009, Nr. 81–3391). 		Metodikos taikymo tikslas – siekiant tobulinti savivaldybės įstaigų veiklą ir skatinti į vartotoją orientuotą požiūrį, ištirti vartotojų pasitenkinimą teikiamomis švietimo viešosiomis paslaugomis, apskaičiuoti socialinių paslaugų vartotojų patenkinimo indeksą ir nustatyti tobulintinas įstaigų veiklos sritis, lemiančias aukštesnį vartotojų patenkinimą.


Tyrimo metu apklaustųjų anonimiškumas buvo garantuojamas, tiriamųjų nebuvo prašoma nurodyti vardo ir pavardės. Visi duomenys buvo apdorojami bendrai, neišryškinant individualių atsakymų, o rezultatai buvo pateikiami tik apibendrinti. Klausimynas (anketa) susidėjo iš kelių stambių dalių: demografinių klausimų dalies bei pagrindinės anketos dalies, kurią sudarė klausimai apie teikiamas paslaugas bei jų kokybę. 
Sudarant klausimyną, buvo remiamasi ir vadovaujamasi „Viešųjų paslaugų vartotojų patenkinimo indekso apskaičiavimo metodika“, joje pateiktu klausimyno pavyzdžiu, vartotojų pasitenkinimo X viešosiomis paslaugomis nustatymui. 
Tyrime buvo naudojamas sociologinėms apklausoms įprastas skalės tipo atsakymo formatas, susidedantis iš penkiabalės sistemos. Kuo didesnis skaičius pažymimas, tuo palankiau vertinama atitinkama paslauga. Atsakymai buvo koduojami balais nuo 1 iki 5, kuomet aukštesnysis vertinimas atitinka palankesnį paslaugos vertinimą, 5 – puikiai, 4 – gerai, 3 – vidutiniškai, 2 – silpnai, 1 – nepatenkinamai. Po kiekvieno klausimo apie viešąsias paslaugas gyventojams buvo pateikiami „atviri“ klausimai, t.y. gyventojų buvo prašoma savais žodžiais, laisva forma įvardinti svarbiausias problemas, kurios jų nuomone, kyla įstaigoje. 
Apklausos imties apibūdinimas
Generalinė visuma (tiriamoji populiacija)	Telšių rajono gyventojai.
Imtis 	(iš generalinės visumos tyrimui atrinktų asmenų grupė)	Socialinėmis paslaugomis besinaudojanti gyventojų dalis. 
Anketų grįžtamumas 	Socialinėmis paslaugomis besinaudojanti gyventojų dalis. 	Elektroniniu būdu buvo užpildyta 285 anketų.  	Rezultate visi paskaičiavimai atlikti iš 285 atsakymų.






1 pav. Vartotojų pasitenkinimo socialinių paslaugų kokybe indeksas (VPI)

2017 m.											
2023 m.											


2023 m. socialinių paslaugų vartotojų patenkinimo indeksas (VPI) siekia 78,2 proc. Lyginant su 2017 m. VPI, indeksas padidėjo 16 procentinių punktų (žr. 1 lent.). 


*Vidurkis apskaičiuotas respondentų atsakymus paverčiant į procentus (5 atitinka 100%, 4 - 75%, 3 - 50%, 2 - 25%, 1 - 0%, NN (Neturiu nuomonės) - 0%).
Visų rūšių socialinės paslaugos surinko ne mažiau kaip 72 proc., o tai reiškia, kad teikiamos socialinės paslaugos yra geros kokybės (žr. 1 lent.). Indeksui neigiamos įtakos turėjo individualių atvejų įvairovė, prie kurių socialinės įstaigos ne visuomet yra pasiruošusios reaguoti iš karto. Kaip rodo tyrimo duomenys, gyventojai kreipiasi į socialines įstaigas dėl labai įvairių dalykų, todėl kartais susiduriama su neįprastomis situacijomis. Nežiūrint į tai, gyventojai gerai vertina esamų socialinių paslaugų kokybę jų gyvenamojoje vietovėje.
Tyrimo rezultatai rodo, kad absoliučiai daugumai Telšių rajono gyventojų socialinės paslaugos gyvenamojoje vietovėje yra svarbios. Beveik 80 proc. respondentų nurodė, kad jiems svarbios bendrosios socialinės paslaugos, 73 proc. respondentų – socialinė priežiūra, socialinė globa – 65 proc. respondentų, o prevencinės socialinės paslaugos – 61 proc. respondentų (žr. 2 pav.). Kita vertus, 30 proc. respondentų nurodė, kad socialinė globa nėra svarbi jų gyvenamojoje vietovėje, o apie 20 proc. respondentų nurodė, kad socialinė priežiūra ar prevencinės socialinės paslaugos nėra svarbios jų gyvenamojoje vietovėje. 

2 pav. Kiek Jums yra svarbios socialinės paslaugos Jūsų gyvenamojoje vietovėje?


Respondentai dažniausiai neturėjo nuomonės dėl teikiamų socialinių paslaugų kokybės (žr. 3 pav.). Sunkiausia respondentams buvo įvertinti šeimos konferencijas (51 proc. respondentų neturėjo nuomonės), ilgalaikę / trumpalaikę socialinę globą vaikams su negalia (47 proc. respondentų), vaikų laikinąją priežiūrą tėvų prašymu (46 proc. respondentų), laikiną apnakvindinimą (nakvynės ir būtinųjų higienos paslaugų suteikimą) (46 proc. respondentų) ir kt. Santykinai mažiausia dalis neturėjusių nuomonės respondentų buvo dėl informavimo, konsultavimo, tarpininkavimo ir atstovavimo (16 proc. respondentų), sociokultūrinių paslaugų (laisvalaikio organizavimo paslaugų) (18 proc. respondentų) ir asmeninės higienos ir priežiūros paslaugų organizavimo (19 proc. respondentų).
Iš esmės, vartotojai yra patenkinti teikiamomis socialinėmis paslaugomis. Nuo 33 proc. iki 67 proc. respondentų teikiamas paslaugas įvertino gerai arba labai gerai. Geriausiai vertinamos buvo informavimas, konsultavimas, tarpininkavimas ir atstovavimas (67 proc. respondentų įvertino gerai arba labai gerai), pagalba į namus (pagalba kasdieniuose darbuose, kambarių tvarkymas, pagalba apsiperkant ir pan.) (63 proc. respondentų), specialiųjų poreikių vertinimas (63 proc. respondentų) ir asmeninės higienos ir priežiūros paslaugų organizavimas (63 proc. respondentų). 
3 pav. Kaip vertinate socialines paslaugas Jūsų gyvenamojoje vietovėje?


Santykinai daugiausiai neigiamų vertinimų sulaukė būsto pritaikymas neįgaliesiems (12 proc. respondentų įvertino blogai arba labai blogai), intensyvi krizių įveikimo pagalba (15 proc. respondentų) ir laikinas apgyvendinimas (12 proc. respondentų).
Lyginant su 2017 m., pasitenkinimas socialinėmis paslaugomis yra įvertintas labai panašiai. Pavyzdžiui, informavimas, konsultavimas, tarpininkavimas ir atstovavimas 2017 m. buvo gerai įvertintas 64 proc. respondentų, o 2023 m. – 67 proc., sociokultūrinės paslaugos (laisvalaikio organizavimo paslaugos) 2017 m. gerai įvertintos 65 proc., o 2023 m. – 61 proc., maitinimo organizavimo paslaugos 2017 m. buvo gerai įvertintos 59 proc. respondentų, o 2023 m. – 56 proc.
Socialines paslaugas teikiančios įstaigos yra prieinamos vietos gyventojams. Dauguma respondentų (nuo 75-80 proc.) buvo patenkinti šių įstaigų pakankamumu, pasiekiamumu, jų darbo laiku ir prieinamumu (žr. 4 pav.). Nepatenkintų respondentų dalis svyravo nuo 4 proc. iki 9 proc. Dažniausiai respondentai buvo nepatenkinti socialinių įstaigų prieinamumu. Respondentai nurodė, kad jų gyvenamojoje vietovėje trūksta psichologo, palaikymo ar pagalbos grupių, sporto veiklos neįgaliesiems, apgyvendinimo ir pavėžėjimo paslaugų. 

4 pav. Socialines paslaugas teikiančių įstaigų Jūsų gyvenamojoje vietovėje...


Apie du trečdalius respondentų yra patenkinti viešai pateikiama informacija apie Telšių rajone teikiamas socialines paslaugas ir iki 14 proc. respondentų – nepatenkinti. Respondentai vienodai patenkinti tiek šios informacijos sklaida (lengvumu ją rasti), tiek jos suprantamumu, tiek jos kiekiu (žr. 5 pav.).
Lyginant su 2017 m. tyrimu, respondentų patenkinimas informacija apie socialines paslaugas teikiančias įmones šiek tiek sumažėjo (2017 m. respondentų pasitenkinimas siekė 70-75 proc.), o nepatenkintų respondentų dalis padidėjo (2017 m. tokių respondentų buvo iki 6 proc.).

5 pav. Kaip vertinate viešai pateiktą informaciją apie Telšių rajone teikiamas socialines paslaugas?


Apklausoje dalyvavo respondentai, iš kurių 39 proc. kreipėsi į viešąsias socialines paslaugas teikiančią įstaigą (žr. 6 pav.). Lyginant su 2017 m. tyrimu (69 proc. visų respondentų), ši dalis sumažėjo beveik trečdaliu. 
6 pav. Ar per pastaruosius 12 mėn. kreipėtės į viešąsias socialines paslaugas teikiančią įstaigą?

Apie socialines paslaugas informacijos dažniausiai kreipiamasi į specialistus ar socialinius darbuotojus (70 proc. visų respondentų) (žr. 7 pav.). Kiek daugiau nei pusė respondentų (54 proc.) informacijos ieško internete. Apie ketvirtadalis respondentų informaciją gauną iš kaimynų, bendradarbių, o apie penktadalis respondentų – iš spaudos. Remiantis tuo, galima teigti, jog siekiant kuo geriau paskleisti informaciją apie socialines paslaugas, reikia pasirūpinti, kad informacija būtų prieinama internete, o taip pat, kad būtų nesunku susisiekti su atitinkamais specialistais. 



7 pav. Iš kur sužinojote apie Telšių rajone teikiamas socialines paslaugas? (Galimi keli atsakymai)

8 pav. Kokiu būdu kreipėtės dėl socialinių paslaugų?




Tyrimo rezultatai rodo, kad dėl socialinių paslaugų dažniausiai buvo kreipiamasi asmeniškai nuvykstant į įstaigą (žr. 8 pav.). Tokiu būdu į socialines įstaigas kreipėsi 81 proc. respondentų. Apie pusė respondentų į įstaigas kreipėsi telefonu, o dešimtadalis – elektroniniu paštu ar internetu. Lyginant su 2017 m. tyrimo duomenimis, situacija yra panaši: dauguma vartotojų į įstaigas kreipiasi asmeniškai arba telefonu.
Respondentai kreipiasi į socialines įstaigas dėl įvairių priežasčių. Dėl tam tikros informacijos gavimo dažniausiai kreipiamasi, kai reikia nukreipimo pas specialistus (pvz., gydytojus, teisininkus ir pan.) ar kitokių konsultacijų (55 proc. visų kreipimųsi), dėl maitinimo organizavimo paslaugų (50 proc. visų kreipimųsi), dėl socialinės reabilitacijos neįgaliesiems bendruomenėje (42 proc.) ir dėl pagalbos pinigų skyrimo (41 proc. visų kreipimųsi) (žr. 9 pav.). Norėdami susitvarkyti dokumentus (pvz., pateikti prašymą) dažniausiai kreipiamasi dėl asmeninės higienos ir priežiūros paslaugų organizavimo (41 proc. visų kreipimųsi), transporto priemonių organizavimo (32 proc. visų kreipimųsi) ir dėl pagalbos į namus paslaugų (32 proc. visų kreipimųsi). 

9 pav. Priežastis, dėl kurios kreipėtės į socialinę įstaigą/as



Nuo 5 proc. iki 10 proc. respondentų kreipėsi į socialines įstaigas su pasiūlymais, šiek tiek mažiau respondentų kreipėsi su nusiskundimais(žr. 9 pav.). Kitos kreipimosi į socialines įstaigas priežastys (t. y. ne dokumentų susitvarkymo, informacijos ar konsultacijų gavimo, pasiūlymų ar nusiskundimų pateikimo) dažniausi yra, kai kreipiamasi dėl apgyvendinimo nakvynės namuose, dėl intensyvios krizių įveikimo pagalbos, dėl pagalbos globėjams, palydėjimo paslaugų jaunuoliams, socialinės priežiūros šeimoms, socialinės globos, dėl atvejų vadybos ir kt. 
Lyginant su 2017 m. vertinimu, 2023 m. labai sumažėjo santykinė dalis respondentų, kurie kreipiasi į socialines įstaigas dėl informacijos gavimo ar konsultacijų, o išaugo kreipimųsi dėl kitų priežasčių dalis. Tai rodo, kad gyventojai susiduria su specifiniais poreikiais, todėl socialinės įstaigos turi būti pasiruošusios įvairiems nenumatytiems atvejams. 
Septintadalis respondentų, kurie kreipėsi į socialines įstaigas, negavo tai dėl ko kreipėsi (žr. 10 pav.). Kai kurie šių respondentų nurodė, kad įstaigos abejingai arba, apskritai, nebendravo su jais. 

10 pav. Ar iš socialinės įstaigos (-ų) gavote tai, dėl ko kreipėtės?  


Respondentai, kurie kreipėsi į socialines įstaigas, labai teigiamai įvertino jų teikiamas paslaugas (žr. 11 pav.). Geriausiai buvo vertinami darbuotojų ir specialistų kultūringas ir mandagus bendravimas (95 proc. respondentų įvertino tai kaip gerai arba labai gerai; 2017 m. – 92 proc.), jų kompetencija (90 proc. respondentų; 2017 m. – 89 proc.), įstaigų švarios ir tvarkingos patalpos (91 proc. respondentų; 2017 m. – 94 proc.). Santykinai mažiausiai gerų vertinimų sulaukė tai, kad įstaigos nėra lengvai pasiekiamoje ar patogioje vietoje (73 proc. respondentų nurodė, kad įstaigos patogioje vietoje; 2017 m. – 82 proc.) ir kad į problemą buvo reaguojama iš karto (77 proc. respondentų; 2017 m. – 80 proc.). Lyginant rezultatus su 2017 m. duomenimis, jie yra santykinai panašūs.

11 pav. Vertindami socialines įstaigas, į kurias kreipėtės, ir jų teikiamas paslaugas kaip vertinate:






12 pav. Respondentų pasiskirstymas pagal lytį			13 pav. Respondentų pasiskirstymas pagal amžių		
14 pav. Respondentų pasiskirstymas pagal išsilavinimą		15 pav. Respondentai pagal užsiėmimą	
16 pav. Respondentai pagal šeimos narių skaičių		17 pav. Respondentai pagal gyvenamą vietą		
18 pav. Respondentų pasiskirstymas pagal sumą, tenkančią vienam šeimos nariui per mėnesį		







Tobulintinos administracinių paslaugų sritys	Siūlymai		Priemonė
	Informacijos prieinamumas ir išsamumas. 	Didinti gebėjimus prisiderinti prie labiau specifinių vartotojų poreikių; Skatinti gyventojus aktyviau naudoti informacines technologijas, internetą, mažinti gyventojų poreikį asmeniškai eiti į įstaigą.	Specifinių (unikalių) asmeninių poreikių socialinėms paslaugoms sąrašo sudarymas bei galimybių ir perspektyvos  teikti tokias paslaugas įvertinimas.

1 Kompleksinės paslaugos šeimai 100 50 20 10 5 100 81%

2 Šeimos konferencija 70 25 25 15 5 145 75%

3 Atviras darbas su jaunimu 95 35 25 5 15 110 77%

4 Mobilusis darbas su jaunimu 90 30 20 5 15 125 77%

5 Informavimas, konsultavimas, tarpininkavimas ir atstovavimas 155 35 20 15 15 45 81%

6 Sociokultūrinės paslaugos (laisvalaikio organizavimo paslaugos) 135 40 30 10 20 50 78%

7 Transporto organizavimo paslaugos 135 40 20 15 15 60 79%

8 Maitinimo organizavimo paslaugos 125 35 20 10 20 75 78%

9 Aprūpinimo būtiniausiais drabužiais ir avalyne paslaugos 110 45 35 5 15 75 77%

10 Asmeninės higienos ir priežiūros paslaugų organizavimas 145 35 25 10 15 55 81%

11

Pagalba į namus (pagalba kasdieniuose darbuose, kambarių 

tvarkymas, pagalba apsiperkant ir pan.)

145 35 15 0 10 80 87%

12 Socialinių įgūdžių ugdymas ir palaikymas 145 25 25 0 15 75 84%

13 Laikinas apgyvendinimas 95 30 20 10 25 105 72%

14 Apgyvendinimas savarankiško gyvenimo namuose 110 30 25 5 20 95 77%

15 Apgyvendinimas nakvynės namuose 90 35 30 0 20 110 75%

16 Intensyvi krizių įveikimo pagalba 95 35 20 15 20 100 73%

17 Laikinas apnakvindinimas 85 25 25 0 20 130 75%

18

Pagalba globėjams (rūpintojams), budintiems globotojams, 

įvaikintojoms ir šeimynų dalyviams

95 25 25 5 20 115 75%

19 Psichosocialinė pagalba 95 45 25 5 20 95 75%

20 Vaikų dienos socialinė priežiūra 130 25 20 0 15 95 84%

21 Palydėjimo paslauga jaunuoliams 85 25 20 10 20 125 73%

22 Socialinė priežiūra šeimoms 120 40 10 0 15 100 84%

23 Socialinė reabilitacija neįgaliesiems bendruomenėje 135 40 20 15 15 60 79%

24 Ilgalaikė / trumpalaikė socialinė globa be tėvų globos likusiems  95 40 10 5 15 120 80%

25 Ilgalaikė / trumpalaikė socialinė globa vaikams su negalia 85 30 10 10 15 135 77%

26

Ilgalaikė/ trumpalaikė socialinė globa suaugusiems asmenims su 

negalia ir senyvo amžiaus asmenims

100 25 30 5 15 110 77%

27 Trumpalaikė socialinė globa socialinės rizikos asmenims 90 50 10 5 15 115 79%

28 Dienos socialinė globa 100 40 15 5 15 110 79%

29 Atvejo vadyba 100 30 25 10 15 105 76%

30 Vaikų laikinoji priežiūra tėvų prašymu 100 15 30 0 10 130 81%

31 Pagalbos pinigų skyrimas 110 30 35 15 10 85 77%

32 Specialiųjų poreikių vertinimas 140 40 25 5 10 65 84%

33 Būsto pritaikymas neįgaliesiems 95 40 20 10 25 95 72%

16.0%

Vidurkis*

Vartotojų pasitenkinimo indeksas (VPI) 2017 m.

Vartotojų pasitenkinimo indeksas (VPI) pokytis per 2017-2023 m. laikotarpį

Respondentų vertinimas

Vartotojų pasitenkinimo indeksas (VPI) 2023 m.

Paslaugos pavadinimas

